
Списък със съкращания:

ДДС – Данък добавена стойност

ДФЗ - РА – Държавен фонд Земеделие – Разплащателна Агенция

ЕГН – Единен граждански номер

ЕЗФРСР - Европейски земеделски фонд за развитие на селските райони

ЕИК – Единен идентификационен код

ЕС - Европейски съюз

ЗМСП – Закон за малки и средни предприятия

ЗОП – Закон за обществени поръчки

ЗПЗП - Закон за подпомагане на земеделските производители

ЗСПЗЗ - Закон за собствеността и ползването на земеделските земи

ЗУСЕСИФ - Закон за управление на средствата от Европейските структурни и инвестиционни фондове 

ИСУН - Информационна система за управление и наблюдение

КЕП - Квалифициран електронен подпис 

КИД - Класификацията на икономическите дейности 

КППП – Комисия за подбор на проектни предложения

КУО - Колективния управителен орган

ЛНЧ – Личен номер на чужденец

МИГ – Местна инициативна група

НСИ – Национален статистически институт

ОПИК – Оперативна програма Иновации и Конкурентоспособност

ПМС – Постановление на Министерски съвет

СВОМР – Стратегия за Водено от общностите местно развитие

СПО – Стандартен производствен обем

СЦ – Специфична цел

УО – Управителен орган

УС - Управителен съвет

УПИ – Урегулиран поземлен имот

УРН - Уникален регистрационен номер

1. Наименование на програмата:

	Програма за развитие на селските райони 2014 – 2020 г. 


2. Наименование на приоритетната ос:

	Мярка 19 Водено от общностите местно развитие


3. Наименование на процедурата:

	Мярка МИГ 4.1 „Инвестиции в земеделски стопанства”


4. Измерения по кодове:

	Измерение 1 – Област на интервенция: 097 Инициативи за воденото от общностите местно развитие в градски и селски райони

Измерение 2 – Форма на финансиране: 01 Безвъзмездни средства

Измерение 3 – Тип на територията: 07 Не се прилага

Измерение 4 – Механизми за териториално изпълнение:06 Инициативи за водено от общностите местно развитие.


5. Териториален обхват:

	Цялата територия на МИГ Павликени – Полски Тръмбеш


6. Цели на предоставяната безвъзмездна финансова помощ по процедурата и очаквани резултати:

	Мярка МИГ 4.1 „Инвестиции в земеделски стопанства” има за цел повишаване конкурентоспособността на земеделието на територията на МИГ чрез:

1. Преструктуриране и развитие на наличните материални мощности в стопанствата;

2. Внедряване на нови продукти, процеси и технологии и подобряване на наличните производствени материални и/или нематериални активи;

3. Опазване на компонентите на околната среда, вкл. подобряване на енергийната ефективност в земеделските стопанства;

4. Спазване стандартите на Европейския съюз (ЕС) и подобряване на условията в земеделските стопанства;

5. Насърчаване на сътрудничеството с производителите и преработвателите на земеделски продукти;

6. Подобряване условията на труд, и/или подобряване на хигиенните, ветеринарните, фитосанитарните, екологичните и други условия на производство;

7. Подобряване качеството на произвежданите земеделски продукти, и/или подобряване на възможностите за производство на биологични земеделски продукти.

Очакваните резултати от прилагането на мярката са както следва:

· финансирани и изпълнени 10 проекта, които:

· опазват околната среда;
· допринасят към целите и приоритетите на Стратегията;
· водят до подобрено  качество на произвежданите продукти;
· подпомогнати 10 бенефициента от територията на МИГ;
· предоставена финансова подкрепа в размер на 876 884,70 лв.;

· създадени 10 нови работни места;

· имат устойчиви резултати до 2025 г.

· в резултат от прилагането на мярката са постигнати са следните специфични резултати: 

· 4 стопанства са въвели нов продукт или техника/технология/или иновации/или добра практика;
· най-малко половината от подкрепените проекти са за създаване/отглеждане на трайни насаждения или зеленчуци или в животни;

· в минимум 40% от подкрепените проекти са реализирани инвестиции за повишаване на енергийната ефективност и иновации в стопанствата;

· по най-малко от 30% от подкрепените проекти са създадени работни места за представители на уязвими групи;

· повече от 50% от финансираните проекти предвиждат добавена стойност;

· 6 стопанства са с повишена конкурентноспособност;

· най-малко 30% от подкрепените проекти съдържат дейности за намаляване на емисиите съгласно Регламент за прилагане на директива 2009/125/ЕС;

· най-малко 70% одобрените за подпомагане кандидати са с подходящо образование, курс за добри зем.практики и др.


7. Индикатори

	Мярка МИГ 4.1  „Инвестиции в земеделски стопанства“


	Вид

	Индикатор

	Мерна единица

	Цел до края на стратегията

	Източник на информация


	Резултати и въздействие

	Стопанства, въвели нов продукт или техника/технология/или иновации/или добра практика

	Брой

	4 бр.

	Документи на проектите


		Проекти  за създаване/отглеждане на трайни насаждения или зеленчуци или в животни

	Брой

	5 бр.

	Документи на проектите


		Инвестиции за повишаване на енергийната ефективност, иновации в стопанствата

	Брой

	4 бр.

	Документи на проектите


		Създадени нови работни места 

	Брой

	10 бр.

	Документи


		Добавена стойност на проектите

	Брой

	5 бр.

	Документи



	Всеки кандидат трябва да включи в секция 8 във Формуляра за кандидатстване всички или тези от индикаторите, които ще постигне с изпълнението на конкретния проект.

Внимание! Кандидатът попълва само индикатори за резултат!

В секция 8 във Формуляра за кандидатстване, кандидатите следва да отбележат „1“, в случай, че проектното предложение допринася за постигането на конкретния индикатор или „0“ в случай, че проектното предложение не допринася за постигането на конкретния индикатор.

Заложените индикатори трябва да съответстват на описанието на включените в проекта дейности и кореспондиращите им разходи.  


8. Общ размер на безвъзмездната финансова помощ по процедурата:
	Общия размер на безвъзмездната финансова помощ по настоящата процедурата за подбор на проектни предложения BG06RDNP001-19.829 „МИГ 4.1. „Инвестиции в земеделски стопанства“ е 312 978, 36 лева.

1. Първи прием: Осигурен размер на безвъзмездната финансова помощ от СВОМР на „МИГ Павликени – Полски Тръмбеш”: 312 978, 36 лева;

2. Втори прием: Осигурен размер на безвъзмездната финансова помощ от СВОМР на „МИГ Павликени – Полски Тръмбеш”  остатъчния финансов ресурс след проведения първи прием (одобреният финансов ресурс по мярката съгласно СВОМР, намален с договореният финансов ресурс по първи прием, който включва стойността на финансовата помощ по одобрените от ДФЗ проектни предложения и стойността по одобрените от „МИГ Павликени – Полски Тръмбеш ” проектни предложения, за които към момента на обявяване на приема няма решение за предоставяне на финансова помощ от ДФЗ).


9. Минимален и максимален размер на безвъзмездната финансова помощ за конкретен проект: 

	Минималният размер на безвъзмездната финансова помощ за едно проектно предложение при интензитет 50% е в рамките на 10 000 лева.

Максималният размер на безвъзмездната финансова помощ за едно проектно предложение при интензитет 50% е в рамките на 195 580,00 лв.
Минималният размер на безвъзмездната финансова помощ за едно проектно предложение при интензитет 50% + 15% (за инвестиции, изцяло свързани с изпълнявани от кандидата ангажименти по мярка „Биологично земеделие” от ПРСР) е в рамките на 13 000,00 лева.

Максималният размер на безвъзмездната финансова помощ за едно проектно предложение при интензитет 50% + 15% (за инвестиции, изцяло свързани с изпълнявани от кандидата ангажименти по мярка „Биологично земеделие” от ПРСР) е в рамките на 254 254,00 лева.

Минималният размер на безвъзмездната финансова помощ за едно проектно предложение при интензитет 50% + 20% (за проекти за колективни инвестиции представени от юридически лица включващи над 10  земеделски производители и/или групи/организации на производители) е в рамките на 14 000 лева.

Максималният размер на безвъзмездната финансова помощ за едно проектно предложение при интензитет 50% + 20% (за проекти за колективни инвестиции представени от юридически лица включващи над 10  земеделски производители и/или групи/организации на производители) е в рамките на 273 812,00 лева.

Минималният размер на допустимите разходи за едно проектно предложение е в рамките на 20 000,00 лева.

Максималният размер на допустимите разходи за един проект е в рамките на 391 160,00 лева.


10. Процент на съфинансиране:

	Интензитет на подпомагане: 
 Финансовата помощ в размер на 50% от общия размер на допустимите за финансово подпомагане разходи се увеличава с 15 % за инвестиции, изцяло свързани с изпълнявани от кандидата ангажименти по мярка „Биологично земеделие” от ПРСР.

Финансовата помощ в размер на 50% от общия размер на допустимите за финансово подпомагане разходи се увеличава с 20 % за проекти за колективни инвестиции представени от юридически лица включващи над 10 земеделски производители и/или групи/организации на производители.

Финансовата помощ е в размер 50 на сто от общия размер на допустимите за финансово подпомагане разходи. Финансовата помощ се увеличава с 10 на сто за:

1. Проекти, представени от млади земеделски стопани;

2. Интегрирани проекти, включително и такива, свързани със сливания на организации на производителите;

3. Проекти за колективни инвестиции, представени от юридически лица, включващи от 6 до 10 земеделски стопани

4. За инвестиции, изцяло свързани с изпълнявани от кандидата ангажименти по мярка 11 „Биологично земеделие“ от ПРСР 2014 – 2020 г. или сходни ангажименти по мярка 214 „Агроекологични плащания“, направление „Биологично земеделие“ от ПРСР 2007 – 2013 г. и за кандидати, които са заявили подпомагане по мярка 11 „Биологично земеделие“ от ПРСР 2014 – 2020 г. към датата на кандидатстване и към момента на подаване на заявка за плащане са одобрени и изпълняват ангажимент по мярка 11 „Биологично земеделие“ от ПРСР 2014 – 2020 г.


11. Допустими кандидати:


- свързано лице по смисъла на § 1 от допълнителните разпоредби на Търговския закон с представляващ по закон и/или пълномощие, с член на управителния или контролен орган на местната инициативна група или с кмета на съответната община на територията на МИГ.

	- член на колективния управителен орган или на контролния орган на МИГ и не е свързано лице с член на колективния управителен орган или на контролния орган на МИГ по смисъла на § 1 от допълнителните разпоредби на Търговския закон.

- свързано лице по смисъла на § 1 от допълнителните разпоредби на Търговския закон с друг член на колективния управителен или представляващ по закон и пълномощие член на колективния управителен орган на МИГ и/или на контролния орган на МИГ или представляващ по закон и пълномощие член на контролния орган на МИГ (съгласно Приложение № 17).

Не се предоставя финансова помощ ако бъде установено, че кандидат/получател на финансова помощ и/или негов законен или упълномощен представител, са създали изкуствено условия, целящи получаване на предимство, в противоречие с целите на европейското право и национално законодателство в областта на допустимите за подпомагане дейности по настоящите условия за кандидатстване.


12. Допустими партньори:

	Неприложимо


13. Дейности, допустими за финансиране:

	13.1. Допустими дейности:

По мярка 4.1 от стратегията за ВОМР са допустими само дейности на територията на МИГ „Павликени – Полски Тръмбеш”, които са за:

· Внедряване на нови продукти, процеси и технологии и обновяване на наличните производствени материални и/или нематериални активи,

· Насърчаване на сътрудничеството с производителите и преработвателите на земеделски продукти;

· Опазване на компонентите на околната среда, включително с намаляване на вредните емисии и отпадъци;

· Повишаване на енергийната ефективност в земеделските стопанства;

· Подобряване условията на труд, подобряване на хигиенните, ветеринарните, фитосанитарните, екологичните и други условия на производство;

· Подобряване качеството на произвежданите земеделски продукти;

· Осигуряване на възможностите за производство на биологични земеделски продукти.

Допълнителни условия за допустимост на дейностите:

· -  Да се предвиждат дейности за ограничаване и деградация на почвите и повишаване на почвеното плодородие.

· Да се следва и прилага нормативната уредба на европейското и националното ниво за опазване и възстановяване на почвеното плодородие;

· Да се използват най-добрите практики в земеделските и горските райони;

· Дейностите по проектите на бенефициентите да са съобразени с Директива 91/676/ЕЕС за опазване на водите от замърсяване с нитрати от земеделски източници.

Финансова помощ се предоставя на:

· земеделски стопани за инвестиции в техните стопанства, пряко свързани с една или няколко от дейностите по първично селскостопанско производство и съхранение само на собствени земеделски продукти, както и подготовка на продукцията за продажба;

Допустими са проекти с включени в тях дейности, които водят до подобряване на цялостната дейност на земеделското стопанство чрез:

· Модернизация и механизация /инвестиции във физически активи/ пряко свързана с намаляване на производствените разходи и повишаване производителността на труда;

· Модернизация и механизация /инвестиции във физически активи/ пряко свързана с намаляване на производствените разходи и повишаване производителността на труда свързани с изпълнение на дейностите по мярка „Агроекология и климат“ и мярка „Биологично земеделие“;

· Постигане съответствие с нововъведени стандарти на Общността приложими за съответните стопанства;

· Подобряване на енергийната ефективност на стопанствата;

· Съхранение на земеделската продукция с цел запазване качеството на продукцията;

· Машини и съоръжения за опазване на околната среда, включително за съхранение на оборска тор;

· Недвижима собственост свързана с дейността на земеделските стопанства;

· Създаване и/или презасаждане на трайни насаждения, десертни лозя,медоносни дървесни видове за производство на мед и бързорастящи храсти и дървесни видове за производство на биоенергия;

· Производство от възобновяеми енергийни източници за нуждите на земеделските стопанства.

13.2: Условия за допустимост на дейностите:

1. Допустими за подпомагане са дейности, които ще се изпълняват на територията на Община Павликени и Община Полски Тръмбеш.

2. Финансова помощ не се предоставя за проекти, включващи инвестиции, които не отговарят на разпоредбите на Закона за опазване на околната среда, Закона за биологичното разнообразие или/и Закона за водите. 

3. За доказване на съответствието на проектното предложение с екологичното законодателство задължителнно се прилага/т : Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/ становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ/БД), издадени по реда на Закона за опазване на околната среда (ЗООС) и/или Закона за водите (когато издаването на документа се изисква по ЗООС и/или по Закона за водите).

4. Финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на ЕС.

5. За да подлежат на подпомагане кандидатите представят бизнес план (по образец съгласно Приложение № 7 и Приложение № 7 а от документите за попълване, който съдържа подробно описание на планираните инвестиции и дейности, и доказва икономическата жизнеспособност на проекта и стопанството за 5 годишен период, а в случаите на инвестиции за извършване на строително-монтажни работи и трайни насаждения – за 10 годишен период.

6. Бизнес планът трябва да показва подобряване на дейността на кандидата, както и постигането на показателите от бизнес плана. 

7. Бизнес планът да води до постигане на една или повече от целите на мярката и да e в съответствие с принципите на добро финансово управление, публичност и прозрачност.

8. Проектите трябва да се изпълняват върху имот – собственост на кандидата, а когато имотът не е собственост на кандидата, към проектите се прилагат документи за учредено право на строеж върху имота за срок не по-малко от 6 години, считано от датата на подаване на проектното предложение - в случай на кандидатстване за разходи за строително-монтажни работи за изграждане на нов строеж, надстрояване и/или пристрояване на съществуващ строеж, за които се изисква Разрешение за строеж съгласно Закона за устройство на територията (ЗУТ). Представя се приложим документ. 

9. Проектите да се изпълняват върху имот – собственост на кандидата, а когато имотът не е собственост на кандидата, към проектите се прилага документ за ползване на имота за срок не по-малко от 6 години, считано от датата на подаване на проектното предложение, нотариално заверен и вписан в районната служба по вписванията – в случай на кандидатстване за разходи за:

а) закупуване и/или инсталиране на нови машини, оборудване и съоръжения, необходими за подобряване на производството;

б) обновяване на сгради и/или помещения, за които не се изисква издаване на разрешение за строеж съгласно ЗУТ; 
в) създаване и/ или презасаждане на трайни насаждения. 

10. Документ по т. 9. не се изисква при кандидатстване за подпомагане за закупуване на земеделска техника и специализирани транспортни средства, които:

а) не са трайно прикрепени към земята, сградите или помещенията;

б) поради своето естество или предназначение не се използват в затворени помещения.

11. Към проектите, включващи разходи за строително-монтажни работи, се прилагат:

а) архитектурно заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява, когато за предвидените строително-монтажни работи не се изисква одобрен инвестиционен проект съгласно Закона за устройство на територията;

б) одобрен инвестиционен проект, изработен във фаза "Технически проект" или "Работен проект (работни чертежи и детайли)" в съответствие с изискванията на Закона за устройство на територията и Наредба № 4 от 2001 г. за обхвата и съдържанието на инвестиционните проекти (обн., ДВ, бр. 51 от 2001 г.);

в) подробни количествени сметки за предвидените строително-монтажни работи, заверени от правоспособно лице;

г) разрешение за строеж, когато издаването му се изисква съгласно ЗУТ;

д) становище на главния архитект, че строежът не се нуждае от издаване на разрешение за строеж, когато издаването му не се изисква съгласно ЗУТ.

12. Проектите, които включват разходи за преместваеми обекти, се придружават с разрешение за поставяне, издадено в съответствие със ЗУТ. 

13. За проектите, включващи заявени за подпомагане разходи за закупуване и/или инсталиране на нови машини, оборудване и съоръжения, необходими за подобряване на производството, за които съгласно технологичен проект се изисква поставяне в затворени помещения, кандидатът също предоставя документ за собственост или документ, доказващ правно основание за ползване за не по-малко от 6 години от датата на подаване на проектното предложение, на сградите или помещенията, където новите машини, оборудване и съоръжения ще бъдат поставени или монтирани.

14. Когато инвестицията по проекта е за закупуване и/или инсталиране на нови машини, оборудване и съоръжения, които са част от технологичен процес, се представя Технологичен проект ведно със схема и описание на технологичния процес, изготвен и заверен от правоспособно лице и/или Технически спесификации.

15. Когато инвестицията по проекта е за създаване или презасаждане на трайни насаждения, се представя Агроплан/Технологична карта за създаване и отглеждане на трайни насаждения, изготвен и заверен от правоспособно лице.

16. Дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство, се подпомагат само ако са представени съответните лицензи, разрешения и/или документ, удостоверяващ регистрацията. 

17. За проекти, включващи инвестиции за производство на енергия от възобновяеми енергийни източници, кандидатът представя Одобрен технически/ технологичен проект, придружен от предпроектно проучване, изготвен и съгласуван от правоспособно лице. 

18. Финансова помощ се предоставя за инвестиции за производство на енергия от възобновяеми енергийни източници, включително проекти с инвестиции за  производство на електрическа и/или топлинна енергия или енергия за охлаждане и/или производство на биогорива и течни горива от биомаса. 

19. Инвестициите по т.18. се подпомагат, ако са за собствено потребление и същите не надхвърлят необходимото количество енергия за покриване нуждите на земеделските стопанства. 

20. Капацитетът на инсталациите не трябва да надвишава мощност от 1 мегават.  

21. При комбинирано топло- и електропроизводство, капацитетът на инсталацията трябва да съответства на необходимата за дейностите на земеделското стопанство полезна топло- енергия. 

22. При производство на електроенергия от биомаса инсталациите трябва да произвеждат най-малко 10 на сто топлинна енергия. 

23. Проекти с инвестиции за производство на биогорива и течните горива от биомаса се подпомагат при условие, че отговарят на критериите за устойчивост, определени в чл. 37 - 40 от Закона за енергията от възобновяеми източници.

24. Използваните за производство на биоенергия, включително биогорива, суровини от зърнени и други богати на скорбяла култури, захарни и маслодайни култури и суровини, които се използват за фуражи, не трябва да надхвърлят 20 на сто от общия обем суровини, използвани за това производство.

25. Условието по т.24. не се прилага за отпадъчни продукти от култури, които не се използват за фуражи. 
26. Към проектното предложение се прилага Анализ, удостоверяващ изпълнението на условията по т. 19-25, изготвен и съгласуван от правоспособно лице с компетентност в съответната област.

13.3. Недопустими дейности:

1. Финансова помощ не се предоставя за проекти, включващи инвестиции, които не отговарят на Европейското и национално законодателство.

Важно: Не се подпомагат като самостоятелен проект: 

1. събарянето на стари сгради и производствени съоръжения;

2. инвестициите в нематериални активи.


14. Категории разходи, допустими за финансиране:

	14.1 Допустимите разходи за прилагане на подмярка 4.1  „Инвестиции в земеделски стопанства“ на стратегията за ВОМР са:

· Строителство или обновяване на сгради и на друга недвижима собственост, използвана за земеделското производство, включително такава, използвана за опазване компонентите на околната среда;

· Закупуване, включително чрез финансов лизинг, и/или инсталиране на нови машини, съоръжения и оборудване, необходими за подобряване на земеделския производствен процес, включително за опазване компонентите на околната среда, получаване на топлинна и/или електроенергия, необходими за земеделските дейности на стопанството и подобряване на енергийната ефективност, съхранение и подготовка за продажба на земеделска продукция;

· Създаване и/или презасаждане на трайни насаждения, включително трайни насаждения от десертни лозя, медоносни дървесни видове за добив на мед, други бързорастящи храсти и дървесни видове, използвани за производство на биоенергия;

· Закупуване на: съоръжения, прикачен инвентар за пчеларство и съответно оборудване, необходимо за производството на мед и други пчелни продукти, както и за развъждането на пчели-майки, включително чрез финансов лизинг;

· Закупуване на земя, необходима за изпълнение на проекта във връзка с изграждане и/или модернизиране на сгради, помещения и други недвижими материални активи, предназначени за земеделските производствени дейности и/или за създаване и/или презасаждане на трайни насаждения;

· Закупуване на сгради, помещения и друга недвижима собственост, необходими за изпълнение на проекта;

· Закупуване, включително чрез финансов лизинг, на специализирани земеделски транспортни средства, като например: камиони, цистерни за събиране на мляко, хладилни превозни средства за транспортиране на продукция, превозни средства за транспортиране на живи животни и птици;

· Разходи, свързани с проекта, в т.ч. разходи за предпроектни проучвания, такси, хонорари за архитекти, инженери и консултанти, консултации за екологична и икономическа устойчивост на проекти, проучвания за техническа осъществимост на проекта, извършени както в процеса на подготовка на проекта преди подаване на заявлението за подпомагане, така и по време на неговото изпълнение, които не могат да надхвърлят 12 на сто от общия размер на допустимите разходи по проект.

· Допустимите разходи за консултантски услуги, свързани с подготовката и управлението на проекта не могат да превишават:
· едно на сто от допустимите разходи – за проекти с инвестиции само за земеделска техника и/или разходи .

· пет на сто от допустимите разходи за проекти с включени инвестиции за създаване на трайни насаждения и/или строително-монтажни дейности и/или оборудване и/или машини, но не повече от левовата равностойност на 35 000 евро;

14.2. Условия за допустимост и обоснованост на разходите:

1. Финансова помощ по реда на тази процедура се предоставя в рамките на наличните средства по мярка 4.1. от СВОМР на МИГ Павликени – Полски Тръмбеш под формата на възстановяване на действително направени и платени допустими разходи. 

2. Допустимите разходи свързани с проекта, в т.ч. разходи за предпроектни проучвания, такси, хонорари за архитекти, инженери и консултанти, консултации за екологична и икономическа устойчивост на проекти, проучвания за техническа осъществимост на проекта, извършени както в процеса на подготовка на проекта преди подаване на заявлението за подпомагане, така и по време на неговото изпълнениене може да превишават 12 на сто от общия размер на допустимите разходи по проекта, и са допустими, ако са извършени не по-рано от 1 януари 2014 г., независимо дали всички свързани с тях плащания са направени.

3. Разходите за закупуване на земя, сгради и други недвижими имоти, свързани с дейностите по проекта не могат да надхвърлят 10 на сто от общия размер на допустимите разходи по проекта, и са допустими за финансиране до размера на данъчната им оценка, валидна към датата на подаване на проектното предложение. В случай, че към датата на придобиването данъчната оценка е с по-ниска стойност, допустими за финансиране са разходи до този размер.

4. Закупуването чрез финансов лизинг на активите е допустимо, при условие че бенефициентът на помощта стане собственик на съответния актив не по-късно от датата на подаване на заявката за плащане за същия актив.

5. В случай че разходът, за който се кандидатства с проектното предложение е включен в списък с референтни разходи на ДФ „Земеделие” (приложен в „Документи за информация” към настоящите условия за кандидатстване), то кандидатът попълва посочения код на референтния разход в Таблицата за допустими инвестиции и дейности по образец. В този случай кандидатът представя оферта и/или извлечение от каталог на производител/доставчик/строител и/или проучване в интернет за всяка отделна инвестиция в дълготрайни активи - с предложена цена от производителя/доставчика/строителя.

6. В случай че разходът, за който се кандидатства не е включен в списък с референтни разходи на ДФ „Земеделие, то кандидатът следва да извърши пазарно проучване за гарантиране на пазарна цена на съответния актив/услуга/строителство. 

Това условие не се отнася при кандидатстване за разходи за закупуване на земя, сгради и друга недвижима собственост, както и за нормативно регламентирани такси.

7. Пазарното проучване включва осигуряването на най-малко три съпоставими независими индикативни оферти в оригинал, които съдържат наименование на оферента, срок на валидност на офертата, дата на издаване на офертата, подпис и печат на оферента, подробна техническа спецификация на активите/услугите, цена в левове или евро с посочен ДДС. 

8. Индикативните ценови предложения се набират по изпратено запитване за индикативна оферта (по образец, Приложение № 9 от документи за попълване), което също се прилага.

9. Оферентите, когато са местни лица, трябва да са вписани в Търговския регистър към Агенцията по вписвания, а оферентите – чуждестранни лица, следва да представят документ за правосубектност съгласно националното им законодателство.

10. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за  Камарата на строителите и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите. 

11. Оферентите на посадъчен материал трябва да имат издадено разрешително за  производство и заготовка на посевен и посадъчен материал и/или удостоверение за регистрация като търговец на посевен и посадъчен материал в случаите, предвидени в Закона за посевния и посадъчния материал. 

12. Оферентите за създаване на трайни насаждения за дървесни видове за производство на  биоенергия трябва да са вписани в публичните регистри съгласно чл. 235 и 241 от Закона за горите. 

13. Изискването за вписване в Търговския регистър към Агенцията по вписванията не се прилага за Националната служба за съвети в земеделието, физически лица - оференти на посадъчен материал, или за производство и предлагане на пазара на елитни и племенни пчелни майки и отводки.

14. Участниците на пазара, предлагащи офертите, следва да декларират, че са информирани, че нямат предимство пред останалите участници при провеждането на процедура за избор на изпълнител съгласно Постановление № 160 на МС от 01.07.2016 г., в случай че са изпълнени условията на чл. 50, ал. 2 от Закона за управление на средствата от европейските структурни и инвестиционни фондове (приложимо е когато кандидатът планира да проведе процедура по реда на Постановление № 160 на МС от 01.07.2016 г.).
15. Определянето на стойността на цената за разхода, за който се кандидатства за подпомагане се определя въз основа на критерия „най-ниска предложена цена”.

16. „Независими оферти" са оферти, подадени от лица, които не се намират в следната свързаност помежду си или спрямо кандидата: а) едното участва в управлението на дружеството на другото;  б) съдружници;  в) съвместно контролират пряко трето лице; г) участват пряко в управлението или капитала на друго лице, поради което между тях могат да се уговарят условия, различни от обичайните; д) едното лице притежава повече от половината от броя на гласовете в общото събрание на другото лице;  е) лицата, чиято дейност се контролира пряко или косвено от трето лице - физическо или юридическо;  ж) лицата, едното от които е търговски представител на другото.

17. В случай, че не са изпълнени условията на чл. 50, ал. 2 от ЗУСЕСИФ, т.е. кандидатът не е задължен да извърши оценка на офертите и да сключи договор по правилата на ПМС № 160 с публична покана, то кандидатът при получаване на индикативните оферти по настоящия ред, следва да извърши сравняване на предложенията и да сключи договор (предварителен/окончателен) с избрания доставчик. Изборът на изпълнител се протоколира с решение. В този случай кандидатът може да избере икономически най-изгодна оферта на основание на един от следните критерии за възлагане на поръчката за доставка: а) най-ниска предложена цена, б) ниво на разходите, като се отчита разходната ефективност, включително разходите за целия жизнен цикъл, в) оптимално съотношение качество/цена, което се оценява въз основа на цената или нивото на разходите, както и на показатели, включващи качествени, екологични и/или социални аспекти, свързани с предмета на поръчката. 

18. Договорът се сключва за услуги/работи/доставки за всеки обект на инвестицията/предмет на дейността с детайлно описание на техническите характеристики, включително с посочени марка, модел, цена в левове или евро, срок, количество и начин на доставка ведно с подробна количествено-стойностна сметка, която да е на хартиен и електронен носител. В договорите се описва ДДС.

Важно уточнение: Видът на допустимите по конкретната процедура кандидати и интензитетът на безвъзмездната финансова помощ по мярката (когато е над 50 %) предпоставят провеждане на процедура за определяне на изпълнител по реда на ПМС  160/2016. Когато кандидатът планира да провежда процедура за избор на изпълнител по реда на ПМС № 160/2016 г. след сключване на административния договор, той трябва да съобрази документите, които прилага, с изискванията на чл.50, ал.2 от ЗУСЕСИФ и на ПМС 160/2016 г.

19. В случай, че проектът включва разходи за закупуване на земя, сгради и/или друга недвижима собственост, кандидатът представя Удостоверение за данъчна оценка, издадено в рамките на месеца, предхождащ датата на подаване на проектното предложение. 
20. В случай, че се кандидатства за земеделска техника за обработка на почвата и прибиране на реколта, капацитетът трябва да бъде в съответствие с обработваните площи.  

14.3.  Недопустими разходи

Съгласно Насоките за определяне на условията за кандидатстване и условията за изпълнение на одобрените стратегии за ВОМР, от стратегията за ВОМР не са допустими за финансиране от ЕЗФРСР следните разходи:

1. за лихви по дългове;

2. за закупуването на незастроени и застроени земи с пазарна стойност над 10 на сто от общите допустими разходи за съответната операция;

3. за данък върху добавената стойност освен невъзстановимия;

4. за обикновена подмяна и поддръжка;

5. за лихви и комисиони, печалба на лизинговата компания, разходи по лихви за рефинансиране, оперативни и застрахователни разходи по лизингов договор;

6. за лизинг освен финансов лизинг, при който получателят на помощта става собственик на съответния актив не по-късно от датата на подаване на заявка за междинно или окончателно плащане за същия актив;

7. за режийни разходи;

8. за застраховки;

9. за закупуване на оборудване втора употреба;

10. извършени преди 1 януари 2014 г.;

11. за принос в натура;

12. за инвестиции в селското стопанство – закупуване на права за производство и плащане, закупуване на животни, закупуване на едногодишни растения и тяхното

засаждане;

13. за инвестиция, за която е установено, че ще оказва отрицателно въздействие върху околната среда;

14. извършени преди подаването на проектното предложение, независимо дали всички свързани плащания са извършени, с изключение на разходите за предпроектни проучвания, такси, възнаграждения на архитекти, инженери и консултантски услуги извършени след 1 януари 2014 г.;

15. за строително-монтажни работи и за създаване на трайни насаждения, извършени преди посещение на място от МИГ;

16. надвишаващи определените по реда на чл. 41 от ПМС № 189 референтни разходи;

17. определени в мярката от ПРСР 2014 - 2020 г., извън посочените в т. 1 - 15.


15. Допустими целеви групи:

	Неприложимо


16. Приложим режим на минимални/държавни помощи

	Финансовото подпомагане за дейностите по мярка 4.1 от стратегията стратегията за ВОМР на МИГ „Павликени  - Полски Тръмбеш“ попада в обхвата на чл. 42 от ДФЕС, в който е определено, че поради спецификата на селскостопанския сектор правилата за конкуренцията се прилагат по отношение на производството и търговията със селскостопански продукти само доколкото това е решено от Европейския парламент и Съвета.

По отношение на подпомагането за развитие на селските райони основните принципи за приложимост на правилата за държавни помощи са изложени в чл. 81 и 82 от Регламент № 1305/2013. 

Съгласно чл. 81, параграф 2 правилата за държавната помощ не се прилагат по отношение на плащанията, извършвани от държавите членки съгласно Регламент (ЕС) № 1305/2013 на Европейския парламент и на Съвета, нито по отношение на допълнителното национално финансиране, попадащо в обхвата на чл. 42 от ДФЕС. 

Финансовото подпомагане по мярката няма да представлява „държавна помощ“ по смисъла на чл. 107, параграф 1 от ДФЕС. 


17. Хоризонтални политики
  

	Важно!

Настоящата процедура се провежда при спазване на заложените в Програмата за развитие на селските райони 2014-2020 хоризонтални принципи.

При подготовката и изпълнението на дейностите на всяко проектно предложение следва да се спазват и прилагат задължително и трите хоризонтални принципа.

· Равни възможности и недопускане на дискриминация

В изпълнение на чл. 96, ал. 7, т. б на Регламент (ЕС) № 1303/2013 на Европейския парламент и на Съвета от 17 декември 2013 г. по време на различните етапи на прилагането на ОП РЧР 2014-2020 г. и особено по отношение на достъпа до финансиране ще бъдат предприети конкретни действия и мерки за насърчаване на равните възможности и предотвратяването на всякаква дискриминация, основана на пол, раса, цвят на кожата, етническа принадлежност или социален произход, генетични характеристики, език, религия или убеждения, политически или други мнения, имотно състояние, произход, увреждане, възраст или сексуална ориентация, като се имат предвид потребностите на различните целеви групи, изправени пред риск от подобна дискриминация.
· Равенство между половете

Равенството между мъжете и жените и интегрирането на принципа за равенство на възможностите ще се насърчава по време на различните етапи на прилагането на оперативната програма и особено по отношение на достъпа до финансиране.
Конкретно в рамките на програмата ще бъдат подкрепяни действия, насърчаващи съвместяването на професионалния с личния и семеен живот, насърчаване гъвкави форми на заетост и гъвкаво работно време, предоставяне на възможности за дистанционни обучения и работа, насърчаване на икономическата активност и независимост на жените, подкрепа за фирмени практики за насърчаване равенството между мъжете и жените на работното място и съчетаване на професионалния и личния живот, премахването на джендър стереотипите в обществото и др.

Чрез интегрирането на принципа за равенство между половете, усилията не се ограничават единствено до прилагането на определени действия насочени към жените, а се преследва постигането на равенство, отчитащо въздействието на дадена ситуация, както върху мъжете, така и върху жените.

· Устойчиво развитие

Посредством инвестиционните приоритети, към които е насочена подкрепата на ОП РЧР 2014-2020 г. ще се предостави и подкрепа за прехода към икономика, която е нисковъглеродна, устойчива на изменението на климата, екологично устойчива и използваща ефикасно ресурсите. ОП РЧР 2014-2020 предвижда специфични мерки, насочени към опазването на околната среда и подкрепа за зелен растеж в рамките на съответните приоритетни оси, а също така и интегриране на изискванията за опазване на околната среда, ресурсната ефективност, смекчаването на изменението на климата и адаптацията към него, устойчивостта на природни бедствия, както и превенцията и управлението на риска на хоризонтално ниво при подбора и изпълнението на проектите по програмата.

ВАЖНО

В т. 11 от Формуляра за кандидатстване кандидатите следва да представят информация за съответствието на проектното предложение с посочените принципи. Прилагането на заложените в проекта принципи ще се проследява на етап изпълнение на проектното предложение.


18. Минимален и максимален срок за изпълнение на проекта

	Минимален срок за изпълнение на проектите – няма.

Максимален срок за изпълнение на проектите, финансирани по ЕЗФРСР – до 12 месеца. 

Крайният срок за изпълнение на дейностите по проектите към стратегия за ВОМР, финансирани от ЕЗФРСР е до 30 юни 2025 г.  


19. Ред за оценяване на концепцията за проектни предложения

	Неприложимо


20. Критерии и методика за  оценка на концепциите за проектни предложения
 :

	Неприложимо


21. Ред за оценяване на проектните предложения  

Подборът и одобрението на проектните предложения по  настоящата процедура от стратегията за ВОМР на МИГ Павликени-Полски Тръмбеш се извършва в ИСУН, по условията и реда на раздел I "Подбор на проекти към стратегия за ВОМР" от глава пета от ПМС № 161 от 4 юли 2016г.

      Редът за оценка на проектни предложения към стратегията за ВОМР на МИГ – Павликени-Полски Тръмбеш, приет с Протокол №5 от 21.06.2018 г., на УС на сдружението е в съответствие с  минималните изисквания по чл.41, ал.2 от ПМС № 161.
Сформиране на комисия за подбор на проектни предложения (КППП).

      Подборът на проектни предложения по настоящата процедура се извършва от комисия за подбор на проектни предложения (КППП), назначена със заповед на председателя на УС на МИГ. В заповедта се определят и правата за достъп в ИСУН 2020 за всеки член на комисията. Председателят на УС назначава КППП в срок до три дни след крайния срок за подаването на проектни предложения. 

В срок един ден след издаването й, заповедта за сформиране на КППП се изпраща до ЦКЗ, заедно със заявки за създаване на профили в ИСУН 2020 на членовете на оценителната комисия и до УО за създаване на оценителната комисия. 

Структурен състав на КППП и изисквания към лицата, участващи в нея.

Комисията за подбор на проектни предложения е съставена от: председател без право на глас, секретар без право на глас, нечетен брой членове с право на глас – не по-малко от трима и резервни членове - не по-малко от трима. 

Членове на комисията могат да бъдат служители на МИГ, членовете на общото събрание на МИГ и външни експерти – оценители. 

Председателя и секретаря на комисията не могат да бъдат външни експерти. Делът на представителите на публичния сектор в комисията не може да надвишава 50 на сто от имащите право на глас членове. 
Съгласно чл.51, ал.1 от Наредба №22, не по малко от 1/3 от членовете с право на глас на КППП са членове на колективния върховен орган на МИГ. 
Външните експерти - оценители се избират при спазване на разпоредбите на чл. 13 от ПМС № 162 от 2016 г.  
В работата на комисията могат да участват и наблюдатели по предложение на УО на ПРСР 2014-2020 г., и помощник оценители, които не са членове на КППП. Съгласно чл.46, ал.1 от ПМС №161, МИГ изпраща покана за участие на наблюдатели на УО на ПРСР 2014-2020г. Помощник оценителите са служители на МИГ или външни експерти – оценители, които подпомагат дейността по оценка и чиято дейност се ограничава до етапите на оценка, определени в заповедта за назначаване на КППП.  Председателят, секретарят и членовете на комисията, както и наблюдателите и помощник – оценителите трябва да притежават необходимата квалификация и професионална компетентност за изпълнение на задачите, възложени им със заповедта за назначаване. Съгласно чл.51, ал.2 от Наредба №22, външните експерти-оценители, членове на КППП трябва да притежават необходимата квалификация и опит, съобразно вида на оценяваните проекти. Те са длъжни да изпълняват задълженията си добросъвестно, обективно и безпристрастно, както и да пазят в тайна обстоятелствата, които са узнали във връзка със своята работа в комисията. 
Те не могат:
1. да са в конфликт на интереси по смисъла на чл. 57, параграф 2 от Регламент (ЕС, ЕВРАТОМ) № 966/2012 на Европейския парламент и на Съвета от 25 октомври 2015 г. относно финансовите правила, приложими за общия бюджет на Съюза и за отмяна на Регламент (ЕО, ЕВРАТОМ) № 1605/2002 на Съвета (ОВ, L 298/1 от 26 октомври 2012 г.) с някой от кандидатите или партньорите в процедурата за предоставяне на безвъзмездна помощ;
2. да имат интерес по смисъла на Закона за предотвратяване и установяване на конфликт на интереси от предоставянето на безвъзмездна финансова помощ по конкретната процедура; 
3. да са свързани лица по смисъла на § 1, т. 1 от допълнителните разпоредби на Закона за предотвратяване и установяване на конфликт на интереси с кандидат или партньор в процедурата;
4. да са лица, които се намират помежду си в йерархична зависимост.
В хода на оценителния процес по аналогия се спазват и ал. 4-9 на чл.16 от ПМС № 162 от 2016г.

Подбор на проектни предложения.

      По реда на чл.29 от ЗУСЕСИФ и чл.9 от ПМС №162, при подборът на проектни предложения за предоставяне на безвъзмездна финансова помощ се извършва:
1. Оценяване на всяко проектно предложение, подадено в определения срок, което включва:
          а) оценка на административното съответствие и допустимостта;
          б) техническа и финансова оценка.
2. Класиране на проектните предложения, чиято оценка е по-голяма или равна на минимално допустимата, съгласно критериите за оценка и тежест на показателите, посочени в т.22 на настоящите Условия за кандидатстване. 

3. Определяне на проектни предложения, за които се предлага предоставянето на финансова помощ.

Комисията извършва оценка на всички проектни предложения, подадени в определения срок,  до 30 работни дни от всеки краен срок на приема. 
      В рамките на срока за подбор на проектни предложения, получените проекти се проверяват за административно съответствие и допустимост. На техническа и финансова оценка подлежат само преминалите административно съответствие и допустимост. 

      Оценката на проектните предложения се извършва по критерии и методика, определени в т.22 на настоящите Условия за кандидатстване, където е определена и минимално допустимата оценка за качество на проектните предложения. 

      Оценката се извършва в ИСУН 2020.

      Оценката на административното съответствие и допустимостта се извършва от най-малко от двама членове на комисията за подбор на проектни предложения, като членовете, представляващи публичния сектор не трябва да са повече от 50%. Те могат да бъдат подпомагани от помощник-оценители. 

Когато при оценката на административното съответствие и допустимостта, се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. В определения срок кандидата има право да представи изисканите липсващи документи и/или да отстрани нередовностите. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.
       Техническата и  финансова оценка на всяко проектно предложение се извършва най-малко от двама членове на комисията, като членовете, представляващи публичния сектор не трябва да са повече от 50%. Те могат да бъдат подпомагани от помощник-оценители. Окончателната оценка е средноаритметично от оценките на двамата оценители. При разлика между двете оценки от повече от 20 на сто от максималната възможна оценка (или при разлика между двете оценки от повече от 2 точки), председателят на комисията възлага оценяването на трето лице – член на комисията с право на глас. Окончателната оценка е средноаритметично от оценката на третото лице и по-близката до неговата от първите две оценки. Окончателната оценка се оформя от оценката на третия оценител само в случаите, когато тя е средноаритметично от оценките на другите двама. 
      Когато проектното предложение е оценено от двама членове на комисията и едната оценка е по-ниска от минимално допустимата оценка за качество по процедурата, а другата оценка – по-голяма или равна на нея, председателят на комисията възлага оценяването на трето лице – член на комисията с право на глас. Окончателната оценка е средноаритметично от оценката на третото лице и сходната с неговата по отношение на праговете от първите две оценки. 
      При оценката на проектните предложения комисията може да изисква допълнителна пояснителна информация от кандидата, като срокът за представянето й не може да бъде по-кратък от една седмица. Тази възможност не може да води до подобряване на качеството на проектното предложение до нарушаване на принципите по чл. 29, ал. 1, т. 1 и 2 от ЗУСЕСИФ. 

Оценителен доклад.

      Работата на КППП приключва с оценителен доклад. Оценителния доклад и възраженията по него са уредени в чл.44, ал.3-6 и чл. 45 на ПМС №161 от 2016г.
      Оценителния доклад се генерира в ИСУН 2020. 

      Оценителният доклад се подписва от председателя, секретаря и от всички членове на комисията. Оценителният доклад се одобрява от Управителния съвет на МИГ в срок до 5 работни дни от приключването на работата на комисията.
     МИГ прикачва в ИСУН 2020 всички документи, свързани с процеса на оценка (вкл. и доклада):   

      1.
копие на заповедта за назначаване на комисията и на заповедите за изменението й, ако има такива; декларации за липса на конфликт на интереси и поверителност, подписани от председателя, секретаря/секретарите, всички членове на комисията с право на глас, помощник-оценителите и наблюдателите;

      2.
разясненията, които са предоставяни на кандидатите преди представянето на проектните предложения;
      3.
кореспонденцията, водена с кандидатите по време на оценителния процес. (При електронно кандидатстване, кореспонденцията се провежда в ИСУН и е налична там);
      4.
кореспонденция с компетентните органи/институции (ако има такава);
      5.
протоколи от отделните етапи на оценката, подписани от участвалите в съответния етап на оценка лица;
      6.
други документи, ако е приложимо,
и уведомява УО на ПРСР 2014-2020г., и ДФЗ в срок до 5 работни дни от одобряване на оценителния доклад от УС на МИГ за това.

      Към оценителния доклад се прилагат:

      1. списък на предложените за финансиране проектни предложения, подредени по реда на тяхното класиране и размера на безвъзмездната финансова помощ, която да бъде предоставена за всеки от тях;
      2. списък с резервните проектни предложения, които успешно са преминали оценяването, но за които не достига финансиране, подредени по реда на тяхното класиране;
      3. списък на предложените за отхвърляне проектни предложения и основанието за отхвърлянето им;
      4. списък на оттеглените по време на оценката проектни предложения.

      Съгласно чл.48, ал.3 и ал.4 от Наредба №22, проектното предложение и приложените към него документи могат да бъдат изцяло или частично оттеглени от кандидата до сключване на договор за предоставяне на финансова помощ в писмена форма, като кандидатът може да подаде ново проектно предложение, ако периодът на прием не е изтекъл.

      В този случай оценителната комисия не разглежда оттегленото предложение. Оттеглянето на предложението се записва в оценителния доклад. 

      МИГ уведомява кандидатите, чиито проектни предложения не са одобрени или са одобрени частично, в срок до 5 работни дни от одобряването на оценителния доклад от УС на МИГ.

      Съгласно чл.45, ал.1 и ал.2 на ПМС №161, всеки кандидат, получил уведомително писмо от МИГ, че проектното му предложение не е одобрено или че е частично одобрено, има право да възрази пред ДФЗ в срок до 3 работни дни от датата на получаването на уведомлението. ДФЗ се произнася по основателността на възражението в срок до 10 работни дни от неговото получаване, като:
      1. връща проектното предложение за повторно извършване на процедурата по оценка;
      2. потвърждава предварителното решение на МИГ.
      Държавен фонд „Земеделие” извършва проверка за спазване на процедурата за подбор на проектни предложения по реда на чл.60 от Наредба №22.
22. Критерии и методика за оценка на проектните предложения:

	Методика за оценка:

Оценката на проектните предложения предвижда проверка за Административно съответствие и допустимост и Техническа и финансова оценка.

Оценката за административно съответствие и допустимост е етап от оценяването на проектното предложение, при който се извършва проверка относно съответствие на проектното предложение и на допустимостта на кандидатите и проектните дейности.  Извършва се съгласно Контролен лист Административно съответствие и допустимост от Условията за кандидатстване.

В процеса на оценка на административното съответствие и допустимостта на проектните предложения по настоящата процедура, ще се извършват проверки относно:

-
проектното предложение отнася ли се за обявената процедура за подбор на проекти;  

-
представени ли са всички документи, посочени в т.24 от настоящите Условия за кандидатстване, и попълнени ли са съгласно изискванията;

-
съответствие на кандидатите и проектните дейности с критериите за допустимост;

-
основателни ли са заявените за подпомагане разходи.

-
проверка за липса на двойно финансиране;

-
проверка за наличие на изкуствено създадени условия;

-
проверка за минимални помощи (когато е приложимо);

- посещение на място за заявления, включващи разходи за строително-монтажни работи и за създаване на трайни насаждения (когато е приложимо).

Посещението на място се извършва в присъствието на кандидата или на упълномощен негов представител. След приключване на посещението на място се представя протокола с резултатите от посещението за подпис на кандидата или на упълномощен негов представител, който има право да напише в протокола обяснения и възражения по направените констатации. Екземпляр на протокола се предоставя на кандидата или на упълномощен негов представител веднага след приключване на посещението на място. В случай че кандидатът или упълномощен негов представител не е открит при извършване на посещението на място, КППП уведомява кандидата, като му изпраща копие от протокола чрез ИСУН. 

Оценката на бизнес плана се извършва по показатели, описани в образеца на бизнес план приложение № 7,  и критерии за съответствие на планираните дейности/инвестиции с една или повече от целите на мярката, описани в т.6 от Условията за кандидатстване. Обобщените  данни от оценката на бизнес плана - Приложение № 12б се попълват в Таблицата за оценка на АСД -  Приложение № 12 от документи за информация.
КППП може да извършва корекции в бюджета на проектно предложение, в случай че при оценката се установи: 

-
наличие на недопустими дейности и/или разходи;

-
несъответствие между предвидените дейности и видовете заложени разходи;

-
дублиране на разходи;

-
неспазване на други условия за допустимост в настоящите условия за кандидатстване;

-
несъответствие с правилата за държавните или минималните помощи;

-
неоснователност на разходите.

Корекции в бюджета, извършени в резултат на: установено несъответствие между предвидените дейности и видовете заложени разходи и/или установено дублиране на разходи се извършват след изискване на допълнителна пояснителна информация от кандидата. Корекциите не могат да водят до:

-
увеличаване на размера или на интензитета на безвъзмездната финансова помощ, предвидени в подаденото проектно предложение;

-
невъзможност за изпълнение на целите на проекта или на проектните дейности;

-
подобряване на качеството на проектното предложение и нарушаване на принципите по чл.29, ал.1, т.1 и 2 от ЗУСЕСИФ.

До техническа и финансова оценка се допускат само проекти, които успешно са преминали оценката за Административно съответствие и допустимост. 

Проектните предложения се класират в низходящ ред съобразно получената оценка. За финансиране се предлагат всички или част от проектите по реда на класирането до покриване на общия размер на бюджета по процедурата.

В случай на проектни предложения с равен брой точки ще се финансира проектното предложение на кандидата, което създава най-много нови работни места с постоянна заетост. 

№

Критерии

Точки

1

Проекти с инвестиции, насочени  над 50 % в сектор „Плодове и зеленчуци“
5 т.

2

Проекти с инвестиции, насочени над 50 % в сектор „Животновъдство”
5 т.
3

Проекти с инвестиции и дейности, насочени в сектор „Етеричномаслени и медицински култури” - над 50 %  от продукцията
5 т.
4

Стопанството произвежда биологични продукти: над 50 %
5 т.
5

Проектът включва инвестиции за повишаване на енергийната ефективност в стопанството: над 30 % от предвидените инвестиции.
5 т.

6

Проектът включва иновации в стопанството: мин. 50 % от дейностите.

10 т.
7

Проектът включва технологии водещи до намаляване на емисиите съгласно Регламент за прилагане на директива 2009/125/ЕС - мин. 50 % от дейностите.
15 т.
8

Проекти, предвиждащи опазване на околната среда.

5 т.

9

Проектът създава нови работни места с постоянна заетост
20 т.

9.1

- 1 работно място - 5 точки

9.2

- от 2 до 4 работни места включително – 10 точки

9.3

- над 4 работни места – 20 точки

10

Проектът на бенефициента е предвидил устойчивост на резултатите.

10 т.

11

Бенефициентът не е получавал подкрепа от ПРСР 2014-2020 г.
10 т.

12

Проекти на земеделски стопани до 40 години

5 т.

ОБЩО
100 т.
Техническата и финансова оценка се извършва като се оценява изпълнението на критериите в горната таблица както следва:
1. Проекти с инвестиции, насочени  над 50 % в сектор „Плодове и зеленчуци“ – 5 т.
За изпълнение на критерия е необходимо над 50 % от инвестициите по  проектното предложение да са насочени в сектор „Плодове и зеленчуци“. Това се доказва с проверка на информацията в описанието на проектното предложение, бизнес – плана, таблицата за допустимите инвестиции и други представени от кандидата документи, свързани с дейностите и разходите, за чието подпомагане се кандидатства с проектното предложение. 

2. Проекти с инвестиции, насочени над 50 % в сектор „Животновъдство” – 5 т.
За изпълнение на критерия е необходимо над 50 % от инвестициите по  проектното предложение да са насочени в сектор „Животновъдство“. Това се доказва с проверка на информацията в описанието на проектното предложение, бизнес – плана, таблицата за допустимите инвестиции и други представени от кандидата документи, свързани с дейностите и разходите, за чието подпомагане се кандидатства с проектното предложение.

3. Проекти с инвестиции и дейности, насочени в сектор „Етеричномаслени и медицински култури” - над 50 %  от продукцията – 5 т.
За изпълнение на критерия е необходимо инвестициите и дейностите по проектното предложение да са насочени за производство на над 50 % от продукцията в сектор „Етеричномаслени и медицински култури“. Това се доказва с проверка на информацията в описанието на проектното предложение, бизнес – плана, таблицата за допустимите инвестиции и други представени от кандидата документи, свързани с дейностите и разходите, за чието подпомагане се кандидатства с проектното предложение.

4. Стопанството произвежда биологични продукти: над 50 % - 5 т.
За изпълнение на критерия е необходимо инвестициите и дейностите по проектното предложение да предвиждат подпомогнатото стопанство да произвежда над 50 % биологични продукти. Това се доказва с проверка на информацията в описанието на проектното предложение, бизнес – плана, таблицата за допустимите инвестиции и други представени от кандидата документи, свързани с дейностите и разходите, за чието подпомагане се кандидатства с проектното предложение.
5. Проектът включва инвестиции за повишаване на енергийната ефективност в стопанството: над 30 % от предвидените инвестиции – 5 т.
За изпълнение на критерия е необходимо над 30 % от инвестициите по проектното предложение да предвиждат повишаване на енергийната ефективност в стопанството. Това се доказва с проверка на информацията в описанието на проектното предложение, бизнес – плана, таблицата за допустимите инвестиции и други представени от кандидата документи, свързани с дейностите и разходите, за чието подпомагане се кандидатства с проектното предложение.

6. Проектът включва иновации в стопанството: мин. 50 % от дейностите – 10 т.

По смисъла на настоящите Условия за кандидатстване „Иновация“ е въвеждането на нов за територията на МИГ продукт, производствен процес (машини, съоръжения и оборудване) практика или организационна форма, включително такава, свързана с маркетинг.

За изпълнение на критерия е необходимо инвестициите и минимум 50% от дейностите, предвидени в проектното предложение да предвиждат въвеждане на иновации. Това се доказва с проверка на информацията в описанието на проектното предложение, бизнес – плана, таблицата за допустимите инвестиции, сертификати и патенти за иновации и други представени от кандидата документи, свързани с дейностите и разходите, за чието подпомагане се кандидатства с проектното предложение. 

7. Проектът включва технологии водещи до намаляване на емисиите съгласно Регламент за прилагане на директива 2009/125/ЕС - мин. 50 % от дейностите – 15 т.

За изпълнение на критерия е необходимо над 50 % от дейностите по проектното предложение да предвиждат технологии водещи до намаляване на емисиите съгласно Регламент за прилагане на директива 2009/125/ЕС. Това се доказва с проверка на информацията в описанието на проектното предложение, бизнес – плана, таблицата за допустимите инвестиции и други представени от кандидата документи, свързани с дейностите и разходите, за чието подпомагане се кандидатства с проектното предложение.
8. Проекти, предвиждащи опазване на околната среда -  5т.
За изпълнение на критерия, проектното предложение трябва да предвижда инвестиции и дейности за опазване на околната среда. Това се доказва с проверка на информацията в описанието на проектното предложение, бизнес – плана, таблицата за допустимите инвестиции, документи от съответните институции, доказващи, че инвестициите и дейностите по проекта целят опазване на околната среда и други представени от кандидата документи, свързани с дейностите и разходите, за чието подпомагане се кандидатства с проектното предложение.

9. Проектът създава нови работни места с постоянна заетост -  20 т.
- 1 работно място - 5 т.

- от 2 до 4 работни места включително – 10 т.
- над 4 работни места – 20 т.

За пълно или частично изпълнение на критерия, проектното предложение трябва да доказва създаването на допълнителни работни места, при запазване на обявените от кандидата към момента на кандидатстване работни места. При проверка за изпълнение на критерия се взимат предвид само новосъздадените работни места, свързани с реализацията на проектното предложение при евентуално негово изпълнение. Това се доказва с проверка на информацията в описанието на проектното предложение, бизнес – плана, таблицата за допустимите инвестиции и други представени от кандидата документи, свързани с дейностите и разходите, за чието подпомагане се кандидатства с проектното предложение.

10. Проектът на бенефициента е предвидил устойчивост на резултатите.- 10 т.
За изпълнение на критерия е необходимо инвестициите и дейностите, предвидени в проектното предложение, да водят до устойчивост по отношение на постигнатите резултати. Това се доказва с проверка на информацията в описанието на проектното предложение, бизнес – плана, таблицата за допустимите инвестиции и други представени от кандидата документи, свързани с дейностите и разходите, за чието подпомагане се кандидатства с проектното предложение.
11. Бенефициентът не е получавал подкрепа от ПРСР 2014-2020 г. – 10 т.
За изпълнение на критерия е необходимо бенефициентът да не е получавал подкрепа по ПРСР 2014 – 2020 г. Това се доказва с проверка на информацията в описанието на проектното предложение, декларация в свободен текст, че досега не е получавал помощ по ПРСР 2014 – 2020 г. и други представени от кандидата документи, свързани с дейностите и разходите, за чието подпомагане се кандидатства с проектното предложениепредостави. 

12. Проекти на земеделски стопани до 40 години – 5 т.
За изпълнение на критерия, проектното предложение трябва да бъде попадено от земеделски стопанин на възраст до 40 години. Това се доказва с проверка на информацията в описанието на проектното предложение и документи, доказващи изпълнението на този критерий.


23. Начин на подаване на проектните предложения/концепциите за проектни предложения:

	Подаването на проектни предложения се извършва по електронен път в Интегрираната система за управление и наблюдение (ИСУН) на адрес http://eumis2020.government.bg чрез подаване на формуляр за кандидатстване.

Документите се подават във формат .pdf и всеки друг, указан в раздел 24 от указанията. 

Кандидатът влиза в ИСУН 2020, след регистрация чрез е-мейл адрес и парола, избира настоящата процедура за кандидатстване от „Отворени процедури“ и създава ново проектно предложение. Документите от раздел 24 на настоящите указания се прикачат в раздел 11 „Прикачени електронно подписани документи“ на формуляра за кандидатстване във формат .pdf, и допълнително в изрично упоменат формат.

Лицето, представляващо кандидата, подписва с квалифициран електронен подпис (КЕП), електронния формуляр, което удостоверява достоверността на всички приложени документи. Кандидатът подписва формуляра с валиден КЕП към датата на кандидатстване с титуляр и автор – физическото лице, което е законен представител на кандидата или КЕП с титуляр юридическото лице – кандидат, като автор на подписа в този случай следва да е законен представител на предприятието – кандидат. Когато кандидатът се представлява от няколко лица заедно, формулярът се подписва от всяко от тях с КЕП. Когато проектното предложение се подава от упълномощено лице, се прилага изрично нотариално заверено пълномощно и формулярът се подписва с КЕП на упълномощеното лице.

Формулярът за кандидатстване се подава от профила на кандидата, тъй като впоследствие този профил ще бъде използван за комуникация с Комисията за избор и за отстраняване на липса на документи и/или неяснота или неточност по време на оценката. По време на оценката на формуляра за кандидастване комуникацията с кандидата и редакцията на забелязани липси на документи и/или неясноти, или неточности ще се извършва електронно чрез профила на кандидата в ИСУН 2020, от който е подадено съответното проектно предложение и промени на посочения профил (вкл. промяна на имейл адреса, асоцииран към съответния профил) са недопустими.

Документите, приложени към формуляра за кандидатстване, както и тези, представени от кандидатите/бенефициентите в резултат на допълнително искане от Комисията за подбор на проектни предложения (КПП) на МИГ и от РА, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил.

До приключването на работата на Комисията за избор кандидатът има възможност да оттегли своя формуляр за кандидатстване като подаде писмено искане в Комисията, като това обстоятелство се отбелязва от потребител на ИСУН 2020 от Комисията за избор със съответните права.


24. Списък на документите, които се подават на етап кандидатстване
:

	I. Общи документи

1. Таблица за допустими инвестиции по образец – Приложение № 3 към условията;

2. Декларация в оригинал по чл. 19 и 20 от Закона за защита на личните данни – Приложение № 4 към условията;

3. Нотариално заверено изрично пълномощно (в случай че проектното предложение не се подава лично от кандидата), подписано с КЕП на упълномощеното лице;

4. Декларация съгласно Приложение към заповед № РД 09-359 от 27.04.2020 г. на МЗХГ за липса на основания за отстраняване – Приложение 5;

5. Декларация за нередности съгласно Приложение № 6 от представляващия/те кандидата, както и от лицата с правомощия за вземане на решения или контрол по отношение на кандидата;

6. Декларация за липса или наличие на двойно финансиране по проекта от представляващия/те кандидата (по образец, Приложение № 1 от документи за попълване).

7. Декларация за липса на изкуствено създадени условия и/или наличие на функционална несамостоятелност от кандидата (по образец, Приложение № 2 от документи за попълване).
8. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (Регионална инспекция по околната среда и водите/Министерство на околната среда и водите/Басейнова дирекция), издадени по реда на Закона за опазване на околната среда, Закона за биологичното разнообразие и/или Закона за водите (когато е приложимо);

9. Становище от съответната басейнова дирекция, доказващо, че обектите, предмет на инвестицията, не противоречат на плановете за управление на речните басейни в случаите на инвестиции с дейности по напояване, водовземане, водоснабдяване;

10. Разрешително за водовземане и/или разрешително за ползване на воден обект в случаите, предвидени в Закона за водите (когато е приложимо);

11. Лицензи, разрешения и/или друг документ, удостоверяващ регистрацията, в случаите на предвидени разходи за дейности и инвестиции, за които се изисква лицензиране, разрешение и/или регистрация за извършване на дейността/инвестицията съгласно българското законодателство и неупоменати изрично в настоящия списък;

12. Договор за финансов лизинг с приложен към него погасителен план за изплащане на лизинговите вноски, в случай че проектът включва разходи за закупуване на активи чрез финансов лизинг;

13. Бизнес план за 5-годишен период, а в случаите на инвестиции за създаване на трайни насаждения или извършване на строително-монтажни работи – за 10-годишен период – Приложение № 7 по образец, утвърден от изпълнителния директор на Държавен фонд "Земеделие";

14. Инвентарна книга към датата на подаване на проектно предложение към стратегията за ВОМР с разбивка по вид на актива, дата и цена на придобиване – в случай на разходи, които представляват дълготрайни материални активи съгласно Закона за счетоводството;

15. Решение на компетентния орган на юридическото лице за кандидатстване по ПРСР;

16. Удостоверение за вписване в Регистъра на вероизповеданията – важи за юридическите лица, регистрирани по Закона за вероизповеданията;
17. Предварителни или окончателни договори за услуги и доставки – обект на инвестицията,включително с посочени марка, модел, цена в лева или евро с посочен ДДС и срок за изпълнение – важи в случаите, когато кандидатът не се явява възложител по чл. 5 и 6 от ЗОП. 

18. Справка за дълготрайните активи – приложение към счетоводния баланс за предходната финансова година и/или за последния отчетен период (за юридически лица и еднолични търговци);

19. Декларация в оригинал по чл. 4а, ал. 1 Закона за малките и средните предприятия – Приложение № 8, по образец, утвърден от министъра на икономиката и енергетиката, когато е приложимо;

20. Фактури, придружени с платежни нареждания, за извършени разходи преди подаване на проектното предложение към стратегията за ВОМР за разходи за предпроектни проучвания, такси, възнаграждение на архитекти, инженери и консултантски услуги, извършени след 1 януари 2014 г., ведно с банкови извлечения;

21. Когато разходът е включен в списъка с активи, дейности и услуги, за които са определени рефернтни разходи към датата на подаване на проектното предложение, кандидатът подава една оферта и/или извлечение от каталог на производител/доставчик/строител и/или проучване в интернет за всяка отделна инвестиция в дълготрайни активи – с предложена цена от производителя/доставчика/строителя, когато кандидатът планира да провежда процедура за избор на изпълнител по реда на ПМС № 160 или по Закона за обществените поръчки след сключване на договор за предоставяне на финансова помощ (когато е приложимо). За получаване на оферти може да се използва Приложение № 9 – образец за запитване за оферта.

Когато разходът не е включен в списъка с активи, дейности и услуги, за които са определени рефернтни разходи към датата на подаване на проектното предложение, кандидатът подава: най-малко три съпоставими оферти, които имат следното съдържание – наименование на оферента, валидност на офертата, дата на офертата, подпис и печат на оферента, техническо предложение, ценово предложение в лева с ДДС. За получаване на оферти може да се използва Приложение № 9 – образец за запитване за оферта.
22. Решение на кандидата за избор на доставчик/изпълнител (когато е приложимо), а когато избраната оферта не е с най-ниска цена – се прилага и писмена Обосновка за мотивите, обусловили избора (когато е приложимо).
23. Документи за проведен избор на изпълнител по Закона за обществените поръчки за кандидати, които са възложители по Закона за обществените поръчки (когато е приложимо);

24. Удостоверение за ползван патент и/или удостоверение за полезен модел или внедряване на инвестиции, когато е приложимо;

25. Удостоверение за данъчна оценка, издадено в рамките на месеца, предхождащ датата на подаване на заявлението за подпомагане – важи в случай, че се проектът включва разходи за закупуване на земя, сгради и/или друга недвижима собственост;

26. Декларация за използване на данните от страна на НСИ – Приложение № 15;

27. Формуляр за наблюдение съгласно изискването на чл. 47, ал. 2, т. 3 на Наредба № 22 - Приложение № 16;

28. Декларация за свързаност - Приложение № 17.

29. Свидетелство за съдимост от представляващия/те кандидата, издадено не по-късно от 6 месеца преди представянето му;

30. Удостоверение от НАП по чл.162, ал. 2, т.1 от ДОПК за наличие или липса на задължения, издадено не по-рано от един месец преди подаване на проектното предложение

31. Удостоверения от община Павликени и община Полски Тръмбеш за наличие или липса на публични задължения, издадено не по-рано от един месец преди подаване на проектното предложение
Допълнителни общи документи, в зависимост от вида на кандидата:

32. Декларация за изчисление на минималния стандартен производствен обем на стопанството (Приложение № 11 към условията). 

33. Справка – декларация за обработваната земя/отглежданите животни от членовете на групата/организацията – Приложение № 12 към условията.

34. Декларация (Приложение № 13 към условията) за приходите от земеделски дейности или участие и подпомагане по схемата за единно плащане на площ, включително приход от получена публична финансова помощ, директно свързана с извършването на тези дейности, или приход от преработка на земеделска продукция или услуги, директно свързани със земеделски дейности, или получена публична финансова помощ, получени за предходната или текущата финансова година – за кандидати юридически лица.

35. Регистрационна карта за земеделски производител, издадена по реда на наредбата по § 4 ЗПЗП, и анкетни формуляри към нея. Към анкетните формуляри се прилага опис, заверен от официален ветеринарен лекар не по-рано от 4 месеца преди датата на подаване на заявлението за подпомагане, когато в изчисляването на стандартния производствен обем участват животни. 

36. Документ за собственост или ползване на земята или заповеди по чл. 37в, ал. 4, 10 и 12 ЗСПЗЗ, която участва при изчисляването на минималния стандартен производствен обем.Кандидатът представя същите документи или заповеди и за предходната стопанска година.

ІІ. Строително-монтажни работи: строителство, реконструкция, ремонт, рехабилитация

37. Документ за собственост на земя и/или друг вид недвижим имот, обект на инвестицията, или документ за учредено право на строеж върху имота за срок не по-малък от 6 години, считано от датата на подаване на проектното предложение към стратегията за ВОМР (когато е учредено срочно право на строеж) или документ за ползване върху имота, валиден за срок не по-малък от 6 години, считано от датата на подаване на проектното предложение към стратегията за ВОМР, вписан в районната служба по вписванията, а в случай на договор за аренда на земя – и регистриран в съответната общинска служба по земеделие на Министерството на земеделието, храните и горите, в случаите на обновяване на сгради и/или помещения, за които не се изисква издаване на разрешение за строеж, съгласно Закона за устройство на територията;

38. Одобрен инвестиционен проект, изработен във фаза "Технически проект" или "Работен проект (работни чертежи и детайли)", в съответствие с изискванията на Закона за устройство на територията и Наредба № 4 от 2001 г. за обхвата и съдържанието на инвестиционните проекти (ДВ, бр. 51 от 2001 г.) или заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява, в случаите на проекти, включващи разходи за строително-монтажни работи и когато за предвидените строително-монтажни работи не се изисква одобрен инвестиционен проект съгласно Закона за устройство на територията;

39. Разрешение за строеж, когато издаването му се изисква съгласно Закона за устройство на територията, или становище на главния архитект, че строежът не се нуждае от издаване на разрешение за строеж, когато издаването му не се изисква съгласно Закона за устройство на територията;

40. Подробни количествени сметки за предвидените строително-монтажни работи, заверени от правоспособно лице;

41. Разрешение за поставяне, издадено в съответствие със Закона за устройство на територията за разходи за преместваеми обекти;
 III. Проекти, включващи инвестиции за производство на енергия от възобновяеми енергийни източници (когато е приложимо):
41. Одобрен технически/технологичен проект, придружен от предпроектно проучване, изготвен и съгласуван от правоспособно лице – за инвестиции за производство на енергия от възобновяеми енергийни източници;
42. Доклад и Резюме за отразяване на резултатите от енергийно обследване. Представят се във формат „pdf“. 
43. Анализ, удостоверяващ подобряването на енергийната ефективност в предприятието, изготвен и съгласуван от правоспособно лице с компетентност в съответната област. Представя се във формат „pdf“.
ІV. Машини, съоръжения, оборудване и обзавеждане

44. Технологичен проект ведно със схема и описание на технологичния процес, изготвен и заверен от правоспособно лице (когато инвестицията по проекта е част от технологичен процес);

45. Техническа спесификация за: земеделска техника, специализирано транспортно средство,  машина, съоръжение, оборудване и обзавеждане. 

46. Декларация за наличната самоходна земеделска техника в стопанството и Оценка на капацитета на земеделската техника, планирана за закупуване – приложимо при кандидатстване за закупуване на земеделска техника за обработка на почвата и прибиране на реколтата. (по образец, Приложение №10 и Приложение №10А от документи за попълване). Представят се във формат „pdf“.

47. Документ, удостоверяващ, че предприятието отговаря на изискванията за хигиена на храните/фуражите и тяхната безопасност, издаден от Българската агенция по безопасност на храните, в случай на производство и/или маркетинг на хранителни стоки/фуражи.
V. Проекти/дейности за създаване и/или презасаждане на трайни насаждения:

48.   Документ за собственост или за ползване на земята (договор за аренда или за наем за срок не по-малко от 6 години, считано от датата на подаване на проектното предложение, вписан в районната служба по вписванията). Представя се във формат „pdf“.
49. Агроплан и/или Технологична карта за създаване и отглеждане на трайни насаждения. Представя се във формат „pdf“.
VI. Специфични документи, доказващи съответствие с критериите за подбор: 

50. Становище, издадено от правоспособно лице, от което да е видно кои от инвестициите в проекта са свързани с опазване компонентите на околната среда и вида на компонента засегнат от инвестицията.
51. Документ, издаден от правоспособно лице /производител на съответната инсталация/, удостоверяващ наличието на технологии, които водят до намаляване на емисиите съгласно Регламент за изпълнение на Директива 2009/125/ЕС /само за инсталации, използващи биомаса за производство на енергия за собствено потребление/.
52. Справка за съществуващия и нает персонал към края на предходната спрямо кандидатстването календарна година (по образец, Приложение №12 от документи за попълване). Представя се във формат „pdf“. 

53. Отчет за заетите лица, средствата за работна заплата и други разходи за труд или Ведомост за заплати (което е приложимо).  Представя се във формат „pdf“.


25. Краен срок за подаване на проектните предложения:

	Начален срок за подаване на проектните предложения – 27.05.2024  г.
Краен срок за подаване на проектните предложения – 27.06.2024 г.- 17:00 ч.
При остатъчен финансов ресурс от първи прием се предвижда втори прием.
Втори прием:  Начален срок: 01.09.2024 г.

Краен срок:  17:00 часа на 01.10.2024 г.


26. Адрес за подаване на проектните предложения/концепциите за проектни предложения:

	Проектните предложения се подават в ИСУН. Интернет адресът на модула за електронно кандидатстване на ИСУН 2020 е: http://eumis2020.government.bg.


27. Допълнителна информация:

	Искане/даване на разяснения по условията за кандидатстване:

При необходимост от информация и разяснения кандидатите могат да задават въпроси на електронен адрес: mig_pav_trambesh@pavlikeni.bg в срок до три седмици преди изтичането на срока за кандидатстване. Въпросите следва да се адресират до МИГ Павликени – Полски Тръмбеш.

 Разясненията се дават по отношение на условията за кандидатстване, не съдържат становище относно качеството на проектните предложения и са задължителни за всички кандидати. Когато въпросът е от компетентността на УО на ПРСР или ДФЗ, МИГ предварително изисква писмено разяснение по поставените въпроси. Отговорите на въпросите и разясненията ще бъдат предоставяни в 10-дневен срок от получаването на искането, но не по-късно от две седмици преди изтичането на срока за кандидатстване, на интернет страницата на МИГ и в ИСУН.
Важно! 

В  секция 11 от Формуляра за кандидатстване е необходимо кандидатите да попълнят следната допълнителна информация, необходима за оценка на проектното предложение:

- Съответствие на проектните предложения с принципите на хоризонталните политики на ЕС: Предоставяне на информация за съответствието на проектното предложение с посочените в Раздел 17 от Условия за кандидатстване принципи на хоризонталните политики на ЕС.

- С цел набавяне на пълен набор от данни, необходими за издаване на уникален регистрационен номер от Държавен фонд „Земеделие“, моля опишете следните данни за представляващия юридическото лице : ЕГН да се добави ЛНЧ (Личен номер на чужденец); 1. Документ за самоличност (№, дата на издаване, валидност); 2.Данни за представляващия юридическо лице, вкл. ЕГН за представляващия (когато е приложимо); 3.Седалище (когато е приложимо); 4.Адрес по местоживеене (когато е приложимо); 5.Адрес за кореспонденция; 6.УРН (в случай, че е издадено такова).

- Декларация, че кандидатът е запознат и съгласен с правилата за отпускане на финансова помощ по Програма за развитие на селските райони 2014 - 2020 г. 

- Заявяване на точки по критериите за подбор: 
В раздел 11 на електронния формуляр за кандидатстване по процедурата в ИСУН2020, кандидатът има възможност да попълни номер и наименование на съответния критерий за подбор, съгласно таблицата по точка 22 от условиятта за кандидатстване, и да посочи броя точки, които заявява за присъждане на проектното предложение. Заявеният брой точки трябва да бъде обоснован с посочване на мотиви и/или приложени документи, доказващи съответствието с критерия. Попълването на тази информация не е задължително.

· Допълнителна информация, свързана с оценка на проектното предложение
Кандидатът може да представи допълнителна информация и данни, които счита за важни във връзка с оценката на проектното предложение (полето се попълва по преценка на кандидата)


28. Приложения към Условията за кандидатстване:

	Приложения  „Документи за попълване”

1. Приложение № 1 Декларация за липса или наличие на двойно финансиране по проекта от представляващия/те кандидата;

2. Приложение № 2 Декларация за липса на изкуствено създадени условия и/или наличие на функционална несамостоятелност от кандидата;

3. Приложение № 3 Таблица за допустими инвестиции и дейности; 

4. Приложение № 4 Декларация чл. 19 и 20 от ЗЗЛД;

5. Приложение № 5 Декларация съгласно Приложение към заповед № РД 09-359 от 27.04.2020 г. на МЗХГ за липса на основания за отстраняване;

6. Приложение № 6 Декларация за нередности;

7. Приложение № 7 и 7 А - Бизнес план;

8. Приложение № 8 Декларация по чл. 3 и чл. 4 от ЗМСП;

9. Приложение № 9 Образец на запитване за оферта;

10. Приложение № 10 Декларация за наличната самоходна земеделска  техника в стопанството;

11. Приложение № 11 Декларация за началния стандартен производствен обем, таблица за изчисление;

12. Приложение № 12 Справка декларация персонал;

13. Приложение № 13 Декларация за приходи от земеделска дейност;

14. Приложение № 14 – Количествено-стойностна сметка

15. Приложение № 15 Декларация НСИ;

16. Приложение № 16 Формуляр за наблюдение съгласно изискването на чл. 47, ал. 2, т. 3 на Наредба № 22;

17. Приложение № 17 - Декларация за свързаност.

Приложения „Документи за информация”

Приложение № 8 – Указания за попълване на Декларацията по чл. 3 и чл. 4 от ЗМСП.
Приложение № 10 – Списък с наименованията на активите, дейностите и услугите, 

за които ДФ „Земеделие” има определени референтни разходи.

Приложение № 11 – Таблица за изчисляване на икономическия размер на земеделските стопанства .
Приложение № 11а – Инструкция за попълване на Таблица за изчисляване на икономическия размер на  земеделските стопанства.

Приложение № 12 – Контролен лист за оценка на административно съответствие и допустимост, с две приложения към нея: 

Приложения № 12 б – Образец на Доклад/протокол от посещение на място;

Приложение № 12 а – Таблица за изчисляване на показатели на бизнес плана.

Приложение № 13 – Таблица за техническа и финансова оценка.

Приложение № 14 – КИД 2008


� Описват се изискванията за постигане на съответствие с хоризонталните политики на ЕС (ако е приложимо) и на принос към тях.





� В случай че по процедурата се извършва предварителен подбор на концепции за проектни предложения, документите, които се подават на този етап се посочват отделно.

